 
  
 ఏఁవండీ యిలా వొదిలేసి వొంటరిగా నన్నూ పిల్లల్నీ
 యెక్కడికి చీకట్లో వెళ్ళిపోతున్నారు
 యిలాగ మంచులో పడిపోతున్నారు?
 ఇక్కడ మమ్మల్ని భయంతో కట్టేసి
 బాధతో పొడిచేసి
 అరవకుండా ఆకల్ని నోట్లో కుక్కేసి
 అయ్యయ్యో ముండకోసం జూదంకోసం తాగుడుకోసం
 అర్ధరాత్రి వెళ్ళిపోతున్నారు
 దేవుడా ఆడదాన్ని అసహాయని ఆరోసారి గర్భిణిని
 నా కన్నీళ్ళు చూడవా
 నా మొరాలకించవా
 కట్టుకున్న వెధవకి కాస్తయినా జాలిలేదురా దేవుడా
 వాణ్ణి శిక్షించేవారు లేరా
 నన్ను రక్షించేవారు రారా
 ఆవిడిగోల గుమ్మం దాటకుండా అడ్డుకుంది మంచు
 అతను చెవిని పడకుండా ధ్వనిని ఆవర్తించింది మంచు
 అతని పాపం బట్టబయలు పడకుండా చుట్టూ కప్పింది  మంచు
 అసహాయంగా చూస్తూ నక్షత్రం, ఆకాశంమీద గిలగిల్లాడింది.

  
 హలో హలో
 అయ్యా డాక్టరుగారూ, నేనండీ...నేన్నేను
 మావాడు బిగుసుకుపోతున్నాడండీ - ప్రమాదం
 ఆదర్శవాది అర్ధరాత్రి బురఖాతీసి
 అద్దంలో నగ్నంగా ప్రతిఫలించడం చూశాడు
 అమ్మాయిల కన్నుల్లో సరదాకీ సభ్యతకీ
 మధ్య జరుగుతూన్న యుద్ధాన్ని చూశాడు
 మావాడు మంచివాడండీ
 మావాడు చచ్చిపోతున్నాడండీ
 హయ్యో హయ్యో
 మంచుపడి చల్లపడి నల్లపడి
 చచ్చిపోతున్నాడండీ
 ఒక్కసారి రండి రక్షించండి దయుంచండి
 నుంచున్న పళాన రండి
 హలో హలో...అయ్యో అయ్యో!

  * * *  
   ---1966
 
  
 evndy yila vodilesi vontarigaa nannoo pillalni
 yekkadiki cheekatlo vellipotunnaru
 yilaga manchulo padipotunnaru?
 ikkada mammalni bhayamto kattesi
 baadhatho podichesi
 aravakunda aakalni notlo kukkesi
 ayyayyo mundakosam judamkosam tagudukosam
 ardharaatri vellipotunnaru
 devuda aadadaanni asahayani aarosari garbhinini
 naa kanneellu chudava
 naa moralakinchava
 kattukunna vedhavaki kastayina jaliledura devuda
 vaanni sikshinchevaaru lera
 nannu rakshinchevaaru rara
 aavidigola gummam datakunda addukundi manchu
 atanu chevini padakunda dhwanini aavartinchindi manchu
 athani paapam battabayalu padakunda chuttu kappindi  manchu
 asahaayamgaa chustuu nakshatram, aakaasammeeda gilagilladindi.

  
 halo halo
 ayya daaktarugaaruu, nenandi...nennenu
 maavaadu bigusukupotunnadanda - pramaadam
 aadarsavaadi ardharaatri burakhatisi
 addamlo nagnamgaa pratiphalinchadam chushadu
 ammayila kannullo saradaakii sabhyatakee
 madhya jarugutunna yuddhaanni chushadu
 maavaadu manchivaadandii
 maavaadu chachipotunnadandi
 hayyo hayyo
 manchupadi challapadi nallapadi
 chachipotunnadandi
 okkasari randi rakshinchandi dayunchandi
 nunchunna palaana randi
 halo halo...ayyo ayyo!

  * * *  
   ---1966